kardosdrur/scandi-wiki huggingface dataset:
Firmelse

Firmelse er det katolske ord for konfirmation. Det er et af de syv sakramenter i den romerskkatolske kirke. Firmelse, eller confirmatio (latin), er sendelsens sakramente. Man bekræfter sin tro og sit livsgrundlag over for menigheden og dens biskop. Biskoppen meddeler sakramentet som en gave fra Helligånden. Sakramentet gør den firmede i stand til at gå styrket ud i livet med en unik mission. 

Firmelsen kan gives een gang i livet – almindeligvis i 12-15 års-alderen – til en praktiserende katolik, der har gennemgået et forberedelseskursus.

Som en konsekvens af Reformationen sker der ikke firmelse i protestantiske kirker.

Kilde 
 
 

Romerskkatolske kirke

pt:Crisma
Sharku

I Peter Jacksons filmtrilogi om Ringenes Herre er Sharku en højtstående ork, som tjener Saruman the White, efter at denne har indgået alliance med den mørke fyrst Sauron. Han nævnes ikke i J. R. R. Tolkiens bøger om Ringens Herre, og han optræder kun i anden del af filmtrilogien, nemlig filmen Ringenes Herre - De to Tårne, hvor han leder en bataljon varge, store ulvelignende bæster, som orkerne benytter som ridedyr. Peter Jackson har fremsagt, at Sharku skal forestille at være relativt gammel. Trods det, at Sharku ikke fremgår i Tolkiens bøger, er Sharku også en karakter i det populære spil The Lord of the Rings: Kampen om Midgård II.

Optræden i filmen 

Da Théoden, Rohans konge, leder sine undersåtter ud af Edoras, Rohans hovedstad, og mod Helms kløft, bliver alle beboerne angrebet af Sharku og hans hær af varge. Det lykkes vargene at dræbe mange af Rohans ryttere, de såkaldte Rohirrim. Háma, en af kong Théodens vagter, bliver i filmen også dræbt af vargene. I bogen fremgår det dog, at han bliver dræbt i Helms kløft. Under angrebet på Edoras beboere kæmper Sharku mod Aragorn, som falder ned fra en klippe, og synes død.

Ringenes Herre
Personer i Ringenes Herre

en:List of original characters in The Lord of the Rings film series#Sharku
Asinara

Asinara er en italiensk ø ud for Sardiniens nordvestlige spids. Øen har et areal på ca. 52 km² og er ubeboet. Øen er bjergrig og har sparsom vegetation. Det højeste punkt, Punta della Scomunica, er 408 meter højt.

Øen var indtil 1885 beboet af fiskere og hyrder, og indbyggertallet var på det tidspunkt ca. 500. I 1885 besluttede den italienske stat imidlertid, at der skulle bygges et fængsel på øen for særligt farlige fanger, og indbyggerne blev tvunget til at flytte til Stintino, en lille by på Sardinien overfor Asinara. Al adgang til øen var herefter forbudt.

Øen fungerede som fængselsø indtil 1997. En overgang var der også en koloni for spedalske. Blandt fangerne var i 1970'erne medlemmer af de Røde Brigader, mens der i 1980'erne og 1990'erne sad flere mafialedere, bl.a. Toto Riina. Dommerne, Giovanni Falcone og Paolo Borsellino, der senere blev myrdet af mafiaen arbejdede en overgang på øen af sikkerhedsgrunde. I 1998 blev øen naturpark, og i 2000 blev der for første gang i 115 år adgang til øen. Adgang er dog kun mulig på guidede ture med selskaber, der er godkendt af nationalparkens administration. Turene kan bookes i Stintino.

I løbet af de 112 år øen fungerede som fængselsø blev der bygget flere fængsler samt boliger og kontorer til fængselsfunktionærerne rundt omkring på øen. I dag står alle bygninger tomme; men nogle af dem kan besøges på de guidede ture. Øen har et rigt dyreliv og er især kendt for sine hvide æsler.

Eksterne henvisninger 

Øer i Italien
Sardinien
La Maddalena

La Maddalena er en ø ud for Sardiniens nordøstlige spids. Øen har et areal på ca. 49 km² og har ca. 11.500 indbyggere. Det højeste punkt på øen er Monte Guardia Vecchia, 146 m.o.h. Øen er med en dæmning forbundet med den mindre ø, Caprera og er herudover omgivet af en række ubeboede øer samt øen Santo Stefano, hvor der er en amerikansk flådebase. Der er færge til øen fra Palau på Sardinien.

I 1804 under Napoleonskrigene var øen base for den engelske flåde under ledelse af Lord Nelson, og man kan på øens museum se to sølvlysestager som Lord Nelson forærede byens kirke. Efter afsættelsen af Benito Mussolini i 1943 blev han i tre uger holdt som fange på La Maddalena, indtil han blev ført tilbage til fastlandet, hvorfra det lykkedes ham at flygte. I dag huser øen den sardiske flådekommando ligesom der er faciliteter for mandskabet på den amerikanske base på naboøen, Santo Stefano. Øen besøges hvert år af mange turister på grund af den smukke natur og gode strande, og den er en del af Nationalpark Arkipelag La Maddalena.

Øer i Italien
Kommuner i provinsen Sassari
Caprera

Caprera er en ø ud for Sardiniens nordøstlige spids, forbundet med den større ø, La Maddalena med en dæmning. Øen har et areal på 15,7 km², og de få indbyggere bor i den lille landsby, Stagnali. Det højeste punkt er Monte Teialone, 212 m.o.h.

Øen er især kendt fordi den tilhørte den italienske frihedshelt Giuseppe Garibaldi, som trak sig tilbage hertil efter at have opgivet sine officielle hverv. Det er muligt at besøge Garibaldis ejendom, La Casa Bianca (Det Hvide Hus), der i dag er indrettet som museum. Museet fortæller om Garibaldi og hans kamp for at forene Italien, men viser samtidig at Garibaldi også var en foregangsmand indenfor landbrug, idet øen stort set var uopdyrket, da han købte den. Garibaldi ligger begravet nærved huset.

I dag er øen en del af Nationalpark Arkipelag La Maddalena, og besøges af mange turister på grund af den enestående natur og mange gode strande.

Eksterne henvisninger 

Øer i Italien
Sardinien
Andreas Bo Pedersen

Andreas Bo Pedersen (født 25. februar 1967 i Ringe) er en dansk skuespiller, komiker og musiker. Han fik sit folkelige gennembrud i TV 2 succesen Live fra Bremen med sine parodier på kendte danskere som Kim Larsen, Ole Thestrup, Kurt Thyboe, Thomas Blachman og daværende udenrigsminister Villy Søvndal.

Karriere 
I slutningen af 1990'erne lavede han Køgerevyen, som han gik konkurs med. Han stiftede The Loyal Shakespeare Company i 1997. Han har ingen skuespilleruddannelse og fik i 2007 sit store gennembrud i Cirkusrevyen med nummeret som Johannes Møllehave på cykeltur.

Andreas Bo har været en del af den danske revy- og teaterscene siden 2004, hvor han har optrådt i store revyopsætninger som Cirkusrevyen og Pejserevyen. På revyscenen er han bl.a. kendt for sine parodier på sangeren Rasmus Seebach og blærerøven Mads Christensen. I efteråret 2012 var han aktuel med sit første oneman-show PLAGIAT.

Ved Zulu Comedy Galla i 2011 blev han hædret som ”Årets TV-Skuespiller” og ”Årets Komiker”. Han har været medstifter af The Loyal Shakespeare Company og har indenfor revyen været nomineret til ”Årets Dirch” flere gange.

I 2023 deltager Bo i sæson 20 af Vild med dans.
Han skal danse med den professionelle danser Camilla Sofie Dalsgaard.

Baggrund  
Andreas Bo er opvokset i Nørre Lyndelse på Fyn og i Haslev på Sydsjælland.
Andreas Bo er født på Midtfyn som søn af bibliotekar og sygeplejerske Inge Lise Pedersen og direktør i et rottebekæmpelsefirma Niels Arne Pedersen. Da han var ti år, flyttede familien til Sydsjælland. Efter tre et halvt år i Flemmings Herre- og Drengetøj tog han i 1986 op til sin onkel i Aarhus, hvor han ville være rockmusiker. Han fik arbejde på et autolager, og da rockdrømmen gik i vasken, flyttede han tilbage til Sjælland og fik arbejde som førstemand i en butik i Ballerup Centret.

Derefter tog han en HF, begyndte at læse medicin og stiftede teatret The Loyal Shakespeare Company med et par venner, og droppede medicinstudiet for at hellige sig skuespillet på fuld tid. I fire år rejste de rundt i landet med deres sketch- og satireshow, til Andreas Bo i 2003 blev »opdaget« af Kolding Revyen.

Privatliv 
I 2014 og 2015 var han kæreste med Mascha Vang.

Han danner i dag par med designeren Katrine Wadil.

Medvirkende i

Medvirkende i TV-program 
 Hvem kender hvem med Henrik Lykkegaard (2010)
 Natholdet – 6 gange
 Hva' så Danmark? (2010)
 Til middag hos i New York (2011) – med Lasse Rimmer, Nikolaj Steen og Emil Thorup
 Clement Søndag (22. april 2012)
 Rundt på gulvet (2014, 2015) - med Lars Hjortshøj

Adskillige år som skuespiller, instruktør og drivkraft i The Loyal Shakespeare Company.

Priser 
 2011 - Årets TV-skuespiller
 2011 - Årets Komiker ved Zulu Comedy Galla
 2012 - Tribini-Prisen 2012 (Bakken)

Referencer

Eksterne henvisninger 
 

Skuespillere fra Danmark
Personer fra Ringe
Personer i Kraks Blå Bog
Komikere fra Danmark
Ditte Hansen

Ditte Hansen (født 6. december 1970 i København) er en dansk skuespillerinde og forfatter kendt fra tv-serien og filmen Ditte & Louise samt hendes optrædender i Cirkus-Revyen.

Ditte Hansen har sammen med Louise Mieritz, skrevet og instrueret TV-Serien “Dansegarderoben”

Karriere 
Hun er uddannet fra Skuespillerskolen ved Odense Teater i 1996 og i 1996-98 fastansat på Odense Teater.

Hun fik sin filmdebut i Hella Joofs komediedrama Oh Happy Day. Hun debuterede i Cirkus Revyen i 2006. Hun var vært ved uddelingen af Årets Reumert i maj 2010 og igen i 2011. I 2012 optrådte hun på tv bl.a. som retsmediciner i Forbrydelsen III og diverse roller i satireprogrammet I hegnet på DR1. Mellem 2015 til 2018 var hun aktuel med Ditte & Louise overfor Louise Mieritz, på tværs af to sæsoner og en biograffilm. I 2019 udgav de bogen Gode Kasser.

Privat 
Hun er gift med skuespilleren Benjamin Boe Rasmussen.

Filmografi

Film

TV-serier

Revy og teater 

 Cirkusrevyen 2013
 Cirkusrevyen 2012
 Cirkusrevyen (2011)
 Cirkusrevyen (2010)
 Cirkusrevyen (2009)
 Pornotopia (2009)
 Cirkusrevyen (2008)
 Shopping på Camp X 2008
 Bitterfissen på Nørrebro Teater (2008)
 Cirkusrevyen (2007)
 Cirkusrevyen (2006)
 Arbejddigfri.com (2005)
 Undskyld! (2005)
 Snart kommer tiden på Det Danske Teater (2004)
 Krig på Kalejdoskop (2004)
 Stormen på Kalejdoskop (2003)
 Bornholmerrevyen (2003)
 Jeppe på Aveny-T (2002)
 Vækkelse på Kelejdoskop (2001)
 Party på Aalborg Teater (2000)
 No på Nørrebros Teater (2000)
 Det fedtede slips – et Dan Turell show på Bådteatret (1999)
 The Black Rider på Aalborg Teater (1999)
 Først bli’r man jo født på Dr. Dantes Aveny (1998)

Referencer

Eksterne henvisninger 
 

Skuespillere fra Danmark
Personer i Kraks Blå Bog
Skilletragt

En skilletragt bruges i kemilaboratorier til at adskille to ublandbare væsker fra hinanden. Skilletragten har form som en tragt der sidder fast på en halvkugle. Den kan lukkes i begge ender; i toppen typisk med en prop, og i bunden med en lille hane. Når de to ublandbare væsker får lov til at stå lidt i tragten vil de skille således at den tungeste ligger nederst. Man kan som oftest se grænsefladen mellem de to væsker, og ved at åbne for hanen kan man tappe den nederste væske (også kaldet fase) ud i et glas.

En skilletragt kan bruges ved ekstraktion af stoffer fra blandinger. Hvis man f.eks. har en opløsning af to stoffer i diethylether, og ved at kun det ene stof også er opløseligt i vand, kan man bruge skilletragten til at isolere de to stoffer fra hinanden. Æteropløsningen og vand hældes i skilletragten i toppen, mens hanen i bunden er lukket. Derefter lukkes tragten med en prop foroven, og rystes forsigtigt. Da der ofte dannes overtryk i tragten under rystningen skal trykkes udlignes ved at åbne hanen ganske kort inden man ryster videre. På denne måde vil noget af det æteropløselige stof blive overført til vandfasen. Efter at have skilt de to faser fra hinanden har man en opløsning i æter at kun det ene stof. Det vil ofte være muligt at fjerne det meste af et opløst stof fra en opløsning ved gentagen ekstraktion.

Laboratorieudstyr
Moloko

Moloko er en electro/pop-gruppe fra Irland og Sheffield i England der blev dannet i 1994 og som og består af Róisín Murphy og Mark Brydon. Navnet "Moloko" kommer fra Anthony Burgess' A Clockwork Orange, hvor det betyder mælk (på russisk), men i overført betydning er det et slangudtryk for stoffer.

Roisin Murphy og Mark Brydon mødte hinanden til en fest, hvor Roisin prøvede at score Mark med den pick-up-line "Do you like my tight sweater? See how it fits my body!"

Mark havde tidligere spillet i en række bands i Sheffield, bl.a. gruppen Chakk, der spillede industrial funk.

Moloko debuterede i 1995 med albummet Do you like my tight sweater?. Deres andet album udkom i 1998 og hedder I'm Not A Doctor. Fra dette album stammer deres nok mest berømte sang "Sing It Back", da det blev remixet af Boris Dlugosch og blev et stort hit på Ibiza og banede vejen for gruppens internationale gennembrud. Den kom ind i top fem på Irish Singles Chart

Diskografi

Album 
 Do You Like My Tight Sweater, (1995)
 I Am Not A Doctor, (1998)
 Things To Make And Do, (2000)
 Statues, (2003)

Opsamlingsalbums 
 Catalogue (2006)

Referencer 
 Moloko på DRs musikleksikon

Fra DR's Musikleksikon
Musikgrupper fra Storbritannien
Musikgrupper fra Irland
Har spillet på Roskilde Festival
Musikgrupper fra 1994
Ichigo Kurosaki

Ichigo Kurosaki er hovedpersonen i animeserien Bleach. Han er 15 år gammel og har orange hår, brune øjne og er en meget seriøs person. Han lever sammen med sin friske, idiotiske far Isshin Kurosaki og hans 2 yngre søskende Karin Kurosaki og Yuzu Kurosaki. Han kan se spøgelser og de farlige slags af dem, kaldet "Hollow". Han er en "Shinigami" (Dødsgud), og hans job er at slå hollows ihjel med hjælp fra Rukia Kuchiki. Han fik sine Shinigami-evner en aften hvor han blev angrebet af en hollow og Rukia forsvarede ham fra hollow'en. Rukia blev hårdt såret og gav sine Shinigami-evner til Ichigo, som slog hollow'en ihjel. Derefter måtte Ichigo tage jobbet som Shinigami. 

For at Ichigo kan gå i sin Shinigami-form, må Rukia bruge en speciel handske for at slå ham ud af sin krop, eller han sluger en "Modified Soul pille", som overtager Ichigo's krop, indtil pillen kommer ud af kroppen igen. Senere i serien får han et "Substitute Shinigami badge", Hans våben er et stort sværd kaldet "Zangetsu".

Hans specielle angreb hedder "Getsuga Tenshou"

Figurer fra Bleach
De tyske delstatsparlamenter

I Tysklands 16 delstatsparlamenter er der i øjeblikket 10 forskellige partier repræsenteret.

Pladsfordeling i grafisk fremstilling

Se også 

 Tysklands delstater
 Tyske delstater efter befolkningstæthed
 Tyske delstater efter indbyggertal
 Tyske delstater efter størrelse

Delstatsparlamenter
Delstatsparlamenter
Hornbækrevyen

Hornbækrevyen er en revy startet af Stig Lommer i 1935 på Hornbæk Badehotel. Siden blev revyen flyttet til Hotel Marienlyst i Helsingør, men bevarede sit navn.

Mindeværdige numre / sange 
 "Luften var femten, og vandet var seksten, og pigen var sytten et halvt" (sang: Sigfred Johansen) (1935)
 "Kammerat med solen" (sang: Sigrid Horne-Rasmussen) (1942)
 "Vi er alle i samme båd" (sang: Helge Kjærulff-Schmidt med rumsterstang) (1944)
 "Man sku' ha' det som Diogenes" (sang: Sigrid Horne-Rasmussen) (1944)

Humor
Revyer
Revyen
Kultur i Helsingør
Pincet

En pincet er et stykke værktøj det bruges til at opsamle ting der ikke så nemt kan samles op med fingrene, f.eks. fordi de er for små, for varme eller sundhedsskadelige. De består af to vægtstænger der sidder sammen i den ene ende. Når man skal gribe fat med en pincet presser man de to frie ender sammen om det objekt der skal gribes fat i. Ved at løsne grebet slippes objektet igen.

Pincetter er ofte fremstillet af plastic eller rustfrit stål. Til mere specielle formål kan også pincetter af f.eks. teflon fås. Pincetter kan fås med rillede spidser, således at objektet nemmere kan fastholdes, eller med flade spidser som skåner objektet mod f.eks. ridser på overfladen.

Pincetter bruges f.eks. til at fjerne øjenbryn, ved reparation af mindre genstande, eller ved bygning af modeller. Der findes også pincetter specielt beregnet til madlavning. De benyttes til at vende kød og grøntsager på en pande eller i en wok. Disse pincetter er ofte fremstillet af bambus.

Enkle maskiner
Mekanisk energigearing
Cofidis, Solutions Crédits

Cofidis, Solutions Crédits er et fransk UCI World Tour-hold. Holdet har eksisteret siden 1996, og har alle årene været sponseret af det franske forsikringsselskab Cofidis. Fra Pro Tourens start og frem til 2010 rangerede holdet som Pro Tour-hold og var et professionelt kontinentalhold indtil 2020, hvor det igen kom på øverste niveau på UCI World Tour.

Sæsoner

2023

Sejre

2022

Sejre

2021

Sejre

2020

Sejre

2019

Sejre

2018

Sejre

Tour de France 2007 
Den 25. juli 2007 blev det offentliggjort at Cofidis rytteren Cristian Moreni havde aflagt en positiv dopingprøve af testosteron efter den 11. etape af Tour de France 2007. Moreni valgte ikke at bestride prøven, og indrømmede et dopingmisbrug. Som en følge af afsløringen valgte Cofidis at trække sig fra Touren, ligesom Team Astana gjorde.

Cofidis, le Credit Par Telephone offentliggjorde også at de trækker sig som hovedsponsor for holdet efter 2008-sæsonen som en konsekvens af dopingafsløringen i touren.

Udstyr 
 Beklædning: Nalini
 Cykler: Look
 Gear: Campagnolo
 Hjul: Fulcrum

Kilder

Eksterne henvisninger 

 

Cykelhold fra Frankrig
Etableret i 1996
Etos

Etos (eller ethos) er den troværdighed en afsender har over for en modtager. Det er et retorisk fagbegreb og udgør, sammen med logos og patos, de tre appelformer, der stammer fra Aristoteles.

Etymologi
Ordet etos stammer fra oldgræsk, hvor der er to former, nemlig ḗthos som betyder karakter, og éthos som kan oversættes med skik eller vane. Disse to former giver et godt billede af de problemer vi stadig har med at få indkredset hvad begrebet ethos dækker over – med første betydning kan vi definere det som et menneskes karakter, men med anden betydning får vi angivet, at begrebet er socialt - at det er bestemt af kulturen. Når man prøver at indkredse, hvilke egenskaber, der har betydning for etos, kan man derfor ikke ukritisk overføre undersøgelser mellem forskellige tider og samfundstyper. Og selv inden for samme tid og samfund vil skikke og vaner give forskellige billeder af etos i forskellige (sub)kulturer. I retorikken defineres etos på to måder: enten som en tillid fra tilhøreren til taleren som findes i talesituationen, eller som en tillid fra tilhøreren til taleren opbygget gennem handlinger både før og under talesituationen.

Etablering af etos
Igennem tiden har etos været, og er stadig, ét af de mest undersøgte retoriske elementer. Derfor er der også mange bud på, hvordan man etablerer etos. Ifølge Aristoteles, der er fader til begrebet, etablerer man etos gennem tre dyder, nemlig phronesis - at retor er kompetent/besidder klogskab, aréte - at retor er et godt moralsk menneske og eunoia - at retor viser velvilje over for sit publikum, hvorimod danske Klaus Kjøller opstiller fire dyder, nemlig ærlighed, idealisme, identitet og kompetence. Af disse lader han de tre første gå ind under den samlede betegnelse troværdighed. Hermed ligner fremstillingen en reduceret version af Aristoteles ved at medtage phrónesis og areté, men lige netop idealismedyden gør det lidt anderledes. Den dækker nemlig både karaktertræk fra areté og eunoía, i og med at den medtager både talerens generelle uselviskhed og velvilje over for den specifikke modtager. Også identitetsdyden nuancerer Aristoteles’ fremstilling ved at udspecificere at det drejer sig om stabilitet i talerens holdninger.

Dynamisk etos
Ifølge James McCroskey er etos en dynamisk størrelse, der er i konstant forandring. Han taler om initial, derived og terminal etos. På dansk kan disse oversættes til forventnings-, situationens- og afslutningsetos. Initial etos er det etos, en retor har inden mødet med modtageren, derived etos skabes i selve situationen og terminal etos er dét etos, en retor har fået etableret i efterfølgende. På denne måde opfattes etos altså ikke statisk og terminal etos i dag er morgensdagens initial etos.

Noter

Litteratur 
 Aristoteles (1983): "Retorik", Museum Tusculanum Forlag
 Elisabeth Hoff-Clausen (2008): "Online Ethos", Samfundslitteratur
 Klaus Kjøller (1996): "Manipulation - en håndbog", Borgen
 James McCroskey (1982): "Introduction to rhetorical communication", LAVOISIER S.A.S

Retoriske begreber
Græske ord og vendinger
Grønsalen

Grønsalen eller Grønjægers Høj fra bondestenalderen ca. 3.500 f. Kr. er en 102 m lang, 13 m bred og 2 m høj langdysse syd for Fanefjord Kirke og øst for Fanefjord på Møn. Højen, der også kaldes Grønjægers Høj eller Grønjæger og Fanes Sal, indeholder 3 gravkamre, men kun det vestlige gravkammer er intakt og urørt med en stor dæksten. Højen blev frivilligt fredet allerede i 1831. Dyssen er omgivet af 145 store randsten, og højen er navngivet efter sagnkongen Grøn, der var gift med Fane.  Langdyssen er offentligt tilgængelig.

Langdysserne er forløberen for de senere jættestuer. Der er ingen gang ind til Grønsalens gravkamre, der er bygget som store, firkantede stenkister. Formodentlig har der ligget en person i hver af dem, og Grønsalen har derfor sandsynligvis været beregnet til begravelse af høvdinge eller lignende.  Da der indtil nu ikke været arkæologiske undersøgelser af langdyssen, kendes der ikke til eventuelle fund ved åbning af dækstenene i de to østligste gravkamre.  1963 blev der ved foden af randstenen i det sydvestlige hjørne fundet en uslebet flintøkse.

Eksterne henvisninger og kilder 
 Grønsalen langdysse  på Fortidsmindeguide.dk''
 Foto af Grønsalen 

Møn
Stenalderstensætninger i Danmark
Apollorevyen

Apollorevyen var en dansk revy, der blev opført hvert år fra 1925 til 1944, hvorefter Apollo Teatret på Vesterbrogade ved Tivolis hovedindgang blev sprængt i 1945, og revyen blev lukket.
Apollorevyen genopstod med Aage Stentoft som direktør lige over for på Axeltorv i 1951.

Mindeværdige numre / sange 

Ka`du mærke blinket i mit Katteøje (Apollo Revyen 1925 tekst Aage Steffensen Musik Rudolf Nelson Nodehæfte Peder Friis Musikforlag København.
 Laurits Howalt : Nu skal vi hjem i Buret. (Apollo Revyen 1928).
 Så ruller jeg med dig (Tekst Mogens Dam, musik Kai Normann Andersen)  (1932, noder )
 Vil du , vil du være min kæreste, (1932)
 En lille blomst fra Danmarks have, (1932)
 Giv mig et kys og en rose fra mor. (Tekst Mogens Dam, musik Åge Stentoft)  (1934)
 Osvald Helmuth : Dit Hjerte er i Fare, Andresen! (Apollo Revyen 1936).
 Carl Alstrup : Manden på risten (Tekst Aage Steffensen, musik Michael Carr) (1936).
 Den lille lysegrønne sang  (Tekst Børge Müller, musik Åge Stentoft) (1940)
 Luk dine små uskyldige øjne (Tekst Ludvig Brandstrup / Poul Sørensen, musik Åge Stentoft) (1942)
 Så blev der glæde i det lille hjem (Tekst Børge Müller, musik Åge Stentoft) (1942)
 Jeg har aldrig kysset andre end Marie (Tekst A. Andkjær Larsen, musik Åge Stentoft) (1942)
 Tanta Agathe (Tekst Mogens Dam, musik Åge Stentoft) (1943)
 Såd'n var det ikke i halvfemserne (Tekst Epe / Poul Sørensen, musik Åge Stentoft) (1944)
 Det ene ben (Tekst Poul Henningsen, musik Åge Stentoft) (1951)
 De sidder, som de skal, de to (Tekst Børge Müller, musik Åge Stentoft) (1953)
 Mænd er pigers bedste legetøj (Tekst Epe, musik Åge Stentoft) (1953)
 Kallemand (Tekst Epe, musik Åge Stentoft) (1954)
 Cleopatras sang  (Tekst Epe, musik Åge Stentoft) (1954)
 Osvald i New York (Tekst Epe, musik Åge Stentoft) (1954)
 Lalaloo (Tekst Epe, musik Åge Stentoft) (1954)

Referencer

Eksterne henvisninger 
 

Humor
Revyer
Etableret i 1925
Kultur i København
Laurence Tribe

Laurence Henry Tribe (født 10. oktober 1941) er en professor i statsret ved Harvard Law School og Carl M. Loeb University Professor. Han arbejder også som konsulent for advokatfirmaet Akin Gump Strauss Hauer & Feld.

Tribe anerkendes bredt som en af de største eksperter i statsret i USA. Han har skrevet American Constitutional Law (1978), som er det mest citerede værk i sit felt, og har talt for USA's Højesteret 34 gange.

Eksterne henvisninger 
 washingtonpost.com May 13 2017: Trump must be impeached. Here’s why.

Noter 

Jurister fra USA
Dyrs rettigheder
Ansatte ved Harvard University
Black Sabbaths diskografi

Heavy metalbandet Black Sabbaths diskografi:

Studie og livealbums 

Diskografier